Գարեգին Չուգասզյանի այս քայլը պակաս տարակուսելի չէ, քան հիմա հացադուլը շարունակելու համառությունը: ՀՀ կառավարության Տեղեկատվության և հրատարակությունների վարչության պետի պաշտոնը զբաղեցրած, այնուհետև երկար տարիներ ՏՏ ոլորտի մասնագետ ճանաչված ու տարբեր ծրագրեր իրականացրած անձը չէր կարող չիմանալ օրենքի տարրական կարգը՝ հետախուզման մեջ գտնվողը ենթակա է ձերբակալման՝ եթե նույնիսկ հեղափոխական իրավիճակ է երկրում: Այդուհանդերձ՝ նա «ներկայացավ» ու հազիվ թե զգացմունքային անհամբերությունից մղված: Հացադուլ սկսելուց օրեր անց՝ ազատ արձակվեց, բայց շարունակում է հացադուլը: Ի դեպ, ուրախացնող էր, որ 25 օրյա քաղցը չէր տկարացրել նրան, և բավական եռանուն, աննվաղ զրուցում էր իրեն այցելած լրագրողի հետ: